
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges.
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EU) 2018/1806 for så vidt angår revision af suspensionsmekanismen 
(COM(2023)0642 – C9‑0392/2023 – 2023/0371(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0642),
–	der henviser til artikel 294, stk. 2, og artikel 77, stk. 2, litra a, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0392/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 59,
–	der henviser til betænkning fra Udvalget om Borgernes Rettigheder og Retlige og Indre Anliggender (A9‑0000/2024),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Mekanismen for midlertidig suspension af visumfritagelsen for statsborgere fra et tredjeland, der er opført på listen i bilag II til forordning (EU) 2018/1806 ("suspensionsmekanismen"), bør styrkes, således at Unionen råder over en mere effektiv sikkerhedsforanstaltning, der har til formål at forhindre en bredere vifte af risici i forbindelse med irregulær migration og den offentlige orden og sikkerhed som følge af de tredjelande, der er opført på listen i bilag II, samt misbrug af visumfritagelsen som følge af disse tredjelandes anvendelse af ordninger for tildeling af statsborgerskab til investorer.
	(2)	Mekanismen for midlertidig suspension af visumfritagelsen for statsborgere fra et tredjeland, der er opført på listen i bilag II til forordning (EU) 2018/1806 ("suspensionsmekanismen"), bør styrkes, således at Unionen råder over en mere effektiv sikkerhedsforanstaltning, der har til formål at forhindre en bredere vifte af risici i forbindelse med irregulær migration og den offentlige orden og sikkerhed som følge af de tredjelande, der er opført på listen i bilag II, samt misbrug af visumfritagelsen som følge af disse tredjelandes anvendelse af ordninger for tildeling af statsborgerskab til investorer, og manglende overholdelse af de specifikke krav, navnlig kravene vedrørende Unionens eksterne forbindelser med det pågældende tredjeland, herunder hensynet til menneskerettighederne og de grundlæggende frihedsrettigheder.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 6 a (ny)</Article>
	

	Kommissionens forslag
	Ændringsforslag

	
	(6a)	Det bør være muligt at aktivere suspensionsmekanismen i sager vedrørende Unionens eksterne forbindelser med det pågældende tredjeland, herunder især hensynet til menneskerettigheder og grundlæggende frihedsrettigheder. Sådanne overvejelser skal omfatte brud på bilaterale eller multilaterale aftaler mellem Unionen, eller Unionen og dens medlemsstater, på den ene side og det pågældende tredjeland på den anden side, alvorlige overtrædelser af internationale love og standarder, herunder international menneskerettighedslovgivning, begået af det pågældende tredjeland, herunder manglende overholdelse af internationale retsafgørelser, fjendtlige handlinger eller aggression mod en eller flere medlemsstater eller Unionen fra det pågældende tredjelands side, alvorlige krænkelser af menneskerettighederne, herunder kriminalisering af abort og LGBTQ+-personer, og det pågældende tredjelands indførelse eller anvendelse af dødsstraf, og manglende overholdelse af relevante EU-sanktioner i forhold til det pågældende tredjeland.


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2</Article>
<DocAmend2>Forordning (EU) 2018/1806</DocAmend2>
<Article2>Artikel 8a – stk. 1 – litra d – nr. ii</Article2>
	

	Kommissionens forslag
	Ændringsforslag

	ii)	hybride trusler
	udgår


Or. <Original>{EN}en</Original>
<TitreJust>Begrundelse</TitreJust>
Ordføreren mener, at dette anbringende skal være en del af overvejelserne om grundene i henhold til Unionens eksterne forbindelser med det pågældende tredjeland som foreslået i litra ga).
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2</Article>
<DocAmend2>Forordning (EU) 2018/1806</DocAmend2>
<Article2>Artikel 8a – stk. 1 – litra g a (nyt) </Article2>
	

	Kommissionens forslag
	Ændringsforslag

	
	ga)	Den manglende overholdelse af de specifikke krav, der er baseret på artikel 1, navnlig Unionens eksterne forbindelser med det pågældende tredjeland, herunder hensynet til menneskerettighederne og de grundlæggende frihedsrettigheder, som følge af:

	
	i)	 brud på bilaterale eller multilaterale aftaler mellem Unionen, eller Unionen og dens medlemsstater, på den ene side og det pågældende tredjeland på den anden side

	
	ii)	 alvorlige overtrædelser af internationale love og standarder, herunder international menneskerettighedslovgivning, begået af det pågældende tredjeland, herunder manglende overholdelse af internationale retsafgørelser

	
	iii)	 fjendtlige handlinger eller aggression mod en eller flere medlemsstater eller Unionen fra det pågældende tredjelands side

	
	iv)	 alvorlige krænkelser af menneskerettighederne, herunder kriminalisering af abort og LGBTQ+-personer, og det pågældende tredjelands indførelse eller anvendelse af dødsstraf

	
	v)	 manglende overholdelse af relevante EU-sanktioner i forhold til det pågældende tredjeland.


Or. <Original>{EN}en</Original>
<TitreJust>Begrundelse</TitreJust>
Artikel 1 fastlægger grundlaget for visumfritagelsen for tredjelandsstatsborgere, når de rejser til medlemsstaternes område, som er baseret på en vurdering af en række kriterier fra sag til sag, og artikel 8 indeholder grunde til at suspendere den nævnte fritagelse. Der er dog en kløft mellem betingelserne for visumfritagelse og grundene til suspensionen, især i forhold til EU's eksterne forbindelser med det pågældende tredjeland, herunder især hensynet til menneskerettighederne og de grundlæggende frihedsrettigheder. Ordføreren ønsker at lukke denne kløft ved at udvide grundene til suspension i den nævnte artikel 8.
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2</Article>
<DocAmend2>Forordning (EU) 2018/1806</DocAmend2>
<Article2>Artikel 8a – stk. 1 – afsnit 2 a (nyt)</Article2>
	

	Kommissionens forslag
	Ændringsforslag

	
	Kommissionen overvåger den fortsatte overholdelse af de specifikke krav, der er baseret på artikel 1, navnlig Unionens eksterne forbindelser med det pågældende tredjeland, og, for så vidt angår de tredjelande, der er opført i bilag II, og som er omfattet af visumliberalisering, og grundene til suspension som omhandlet i artikel 8a, stk. 1, litra ga).


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2</Article>
<DocAmend2>Forordning (EU) 2018/1806</DocAmend2>
<Article2>Artikel 8d – stk. 1</Article2>
	

	Kommissionens forslag
	Ændringsforslag

	1.	Kommissionen aflægger rapport til Europa-Parlamentet og Rådet om den overvågning, der er foretaget i overensstemmelse med artikel 8c, stk. 1, med hensyn til de tredjelande, der er opført på listen i bilag II som følge af en vellykket afslutning på en dialog om visumliberalisering mellem Unionen og det pågældende tredjeland, mindst én gang om året og i en periode på syv år efter datoen for ikrafttrædelsen af visumliberaliseringen for disse tredjelande, og derefter, når Kommissionen finder det nødvendigt, eller efter anmodning fra Europa-Parlamentet eller Rådet. Rapporten skal fokusere på de tredjelande, som Kommissionen på grundlag af konkrete og pålidelige oplysninger anser for ikke længere at opfylde visse specifikke krav, der er baseret på artikel 1, og som blev anvendt til at vurdere, om det var hensigtsmæssigt at indrømme visumliberalisering.
	1.	Kommissionen rapporterer årligt til Europa-Parlamentet og Rådet om den overvågning, der er foretaget i henhold til artikel 8c, stk. 1, og navnlig når Kommissionen finder det nødvendigt, eller efter anmodning fra Europa-Parlamentet eller Rådet. Rapporten skal fokusere på de tredjelande, som Kommissionen på grundlag af konkrete og pålidelige oplysninger anser for ikke længere at opfylde visse specifikke krav, der er baseret på artikel 1, og som blev anvendt til at vurdere, om det var hensigtsmæssigt at indrømme visumliberalisering.


Or. <Original>{EN}en</Original>
</Amend></RepeatBlock-Amend>







<PathFdR>PR\1296979DA.docx</PathFdR>		PE<NoPE>759.070</NoPE><Version>v01-00</Version>
DA	Forenet i mangfoldighed	DA
PE<NoPE>759.070</NoPE><Version>v01-00</Version>	12/13	<PathFdR>PR\1296979DA.docx</PathFdR>
DA
<PathFdR>PR\1296979DA.docx</PathFdR>	13/13	PE<NoPE>759.070</NoPE><Version>v01-00</Version>
		DA
[bookmark: _Toc159250668][bookmark: _Toc160175883]BEGRUNDELSE
1. Baggrund 

En af grundpillerne i EU's visumpolitik er Europa-Parlamentets og Rådets forordning (EU) 2018/1806, der indeholder en liste over de tredjelande, hvis statsborgere skal være i besiddelse af visum ved passage af medlemsstaternes ydre grænser, og en liste over de tredjelande, hvis statsborgere er fritaget for dette krav i forbindelse med ophold på højst 90 dage inden for en periode på 180 dage.

Visumpolitikken fastlægger de grundlæggende principper for visumliberalisering, indeholder lister over "positive" eller visumfritagne tredjelande eller "negative" eller visumpligtige tredjelande og indeholder også sikkerhedsforanstaltninger, når den visumfrie ordning kan suspenderes via to grundlæggende mekanismer, nemlig gensidighedsmekanismen og suspensionsmekanismen, samt procedurerne for aktiveringen af dem.

Efter opfordringer fra begge medlovgivere om behovet for at revidere suspensionsmekanismen for bedre at kunne tilpasse den til de nye udfordringer, fremlagde Europa-Kommissionen i oktober 2023 et målrettet forslag til revision af suspensionsmekanismen med det formål at styrke og forbedre flere elementer i den. Den foreslåede revision vedrører revisionen af artikel 8 og omfatter flere indholdsmæssige ændringer i forbindelse med de mulige suspensionsgrunde samt procedurerne. 

Suspensionsmekanismen blev i første omgang indført i 2013[footnoteRef:1], primært for at gøre det muligt midlertidigt at suspendere visumfritagelserne i tilfælde af en pludselig og væsentlig stigning i antallet af irregulære migranter. Mekanismen blev efterfølgende revideret i 2017[footnoteRef:2] for at gøre det lettere for medlemsstaterne at meddele forhold, der fører til en eventuel suspension, og give Kommissionen mulighed for at aktivere suspensionsmekanismen på eget initiativ. [1: Europa-Parlamentets og Rådets forordning (EU) nr. 1289/2013 af 11. december 2013 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EUT L 347 af 20.12.2013, s. 74).]  [2: Europa-Parlamentets og Rådets forordning (EU) 2017/371 af 1. marts 2017 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (revision af suspensionsmekanismen) (EUT L 61 af 8.3.2017, s. 1).] 


2. De foreslåede ændringer til suspensionsmekanismen

I sit seneste forslag foretager Kommissionen flere ændringer af den nuværende mekanisme. Der foreslås nye suspensionsgrunde relateret til hybride trusler såsom situationer med statsstøttet instrumentalisering af migranter med det formål at destabilisere eller undergrave samfundet og centrale institutioner, samt nye grunde, der specifikt adresserer ordninger for tildeling af statsborgerskab til investorer, som i øjeblikket anvendes af en række visumfritagne tredjelande. 

Der tilføjes også en ny suspensionsgrund for at dække tilfælde, hvor det forhold, at et tredjeland, der er opført på listen i bilag II, ikke tilpasser sin visumpolitik til Unionens visumpolitik, kan føre til situationer, hvor andre tredjelandsstatsborgere end det pågældende tredjelands statsborgere indrejser lovligt på det pågældende tredjelands område og derefter indrejser på irregulær vis på medlemsstaternes område. 

Nyt i dette forslag er også Kommissionens mulighed for at overveje forskellige tærskler, når den efter en vurdering af de enkelte sager beslutter, om en visumfritagelse skal suspenderes i tilfælde af en væsentlig stigning i den irregulære migration eller i antallet af grundløse asylansøgninger eller alvorlige strafbare handlinger i forbindelse med statsborgere fra det pågældende tredjeland. 

[bookmark: _Hlk139556772]Forslaget indeholder også ændringer i proceduren og betingelserne for en medlemsstats meddelelse til Kommissionen, når den står over for et eller flere forhold, der giver anledning til suspension, og proceduren for Kommissionens undersøgelse af en sådan meddelelse. I forslaget ændres også referenceperioden for at fastslå, om der foreligger forhold, der kan føre til suspension. 

Kommissionen har også pligt til regelmæssigt at overvåge, om der foreligger grunde til suspension for så vidt angår alle de tredjelande, der er opført på listen i bilag II, og proceduren for aktivering af suspensionsmekanismen på grundlag af Kommissionens egen analyse af, om der foreligger sådanne grunde. 

Denne procedure ændres yderligere ved at forlænge varigheden af den midlertidige suspension af visumfritagelsen fra ni måneder til 12 måneder (for første fase) og fra 18 måneder til 24 måneder (for anden fase), ligesom der indføres en ny hasteprocedure, når situationen kræver øjeblikkelig handling fra Kommissionens side.

3. Ordførerens holdning

Udvidelsen af visumfri rejse til flere nye tredjelande i de seneste år samt de konstant nye udfordringer og kriser, der opstår rundt omkring i verden, gør, at ordføreren mener, at EU har brug for effektive og tilstrækkelige værktøjer til at reagere på sådanne udfordringer, herunder på visumområdet.  

I den henseende støtter ordføreren derfor i vid udstrækning Kommissionens mål og behov for at styrke og forbedre mekanismen til suspension af visumfritagelse. Det er værd at bemærke, at suspensionsmekanismen kun er blevet aktiveret én gang, siden den blev indført i 2013. Navnlig i Vanuatus tilfælde på grund af EU's bekymringer over landets brug af ordninger for tildeling af statsborgerskab til investorer, hvor Rådet vedtog en delvis suspension i marts 2022, efterfulgt af en fuldstændig suspension i oktober 2022, som stadig er gældende. 

På grund af en verden i konstant forandring og udviklingen af EU's politikker såvel som den visumfrie ordning, mener ordføreren, at revisionen af suspensionsmekanismen bør se på EU's visumpolitik som en helhed, der tager højde for alle aspekter.  

Ordføreren mener derfor, at der er en iboende kløft mellem betingelserne for fritagelse fra EU's visumpligt, som er baseret på en vurdering af en række kriterier fra sag til sag, og de grunde, der giver mulighed for at suspendere denne fritagelse. Ordføreren mener også, at der er en uoverensstemmelse, især i forhold til Unionens eksterne forbindelser med de pågældende tredjelande, herunder hensynet til menneskerettigheder og grundlæggende frihedsrettigheder. 

I den forbindelse mener ordføreren, at begrundelsen for at suspendere den visumfrie ordning med et tredjeland skal omfatte overvejelser vedrørende Unionens eller i visse tilfælde medlemsstaternes eksterne forbindelser med det pågældende tredjeland. 

Disse suspensionsgrunde bør bl.a. omfatte: a) brud på eller suspension af bilaterale eller multilaterale aftaler mellem Den Europæiske Union, eller Den Europæiske Union og dens medlemsstater, på den ene side og de pågældende tredjeland på den anden side, b) alvorlige overtrædelser af internationale love og standarder, herunder international humanitær ret, begået af det pågældende tredjeland, herunder manglende overholdelse af internationale retsafgørelser, c) fjendtlige handlinger eller aggression mod en eller flere medlemsstater eller Unionen fra det pågældende tredjelands side, d) alvorlige krænkelser af menneskerettighederne, herunder kriminalisering af abort, LGBTQ+-personer samt det pågældende tredjelands indførelse eller anvendelse af dødsstraf, og e) manglende overholdelse af relevante EU-sanktioner. 

Ordføreren mener også, at det er nødvendigt med en regelmæssig evaluering af den fortsatte opfyldelse af de grundlæggende grunde for tredjelande, der nyder godt af visumliberalisering, som ikke var et resultat af den vellykkede afslutning af en dialog om visumliberalisering. I den henseende støtter ordføreren Kommissionens forslag om at overvåge, om der er grund til suspension for alle tredjelande, men deres overvejelser skal utvivlsomt omfatte overvejelser vedrørende Unionens eller i visse tilfælde medlemsstaternes eksterne forbindelser med det pågældende tredjeland.

Da den nuværende valgperiode snart er slut, ønsker ordføreren hurtigt at gå videre med vedtagelsen af Europa-Parlamentets forhandlingsmandat for at sikre en progressiv tekst, som også bør afspejles i EU's fremtidige visumpolitik.

